ทำบุญกับเด็ก ใบเตย อาร์สยาม มอบสเปรย์แอลกอฮอล์เพื่อเด็กยากไร้
ช่วงนี้ ท้อง สุธีวัน ทวีสิน หรือ ใบเตย อาร์สยาม ขอเดินหน้าเป็นคุณแม่ใจดี๊ดี ร่วมกับ แคทตี้-รัสรินทร์ ธนะชัยวัฒนะโภคิน มอบสเปรย์แอลกอฮอล์แบรนด์ Life Saver จำนวน 1000 ชิ้น รวมถึงของใช้ส่วนตัวทั้งของตัวเอง คนในครอบครัว และเพื่อนๆนักแสดง ช่อง 8ทั้ง ฟ้าใส-อรจิรา แก้วสว่าง ณฉัตร-วัลเณซ่า แฮร์มันน์ ร่วมบริจาค ให้แก่ มูลนิธิศุภนิมิตแห่งประเทศไทย เพื่อสนับสนุนการดำเนินงานโครงการป้องกันและต้านภัยโรคระบาดไวรัสโคโรนา (โควิค-19) ภายใต้แผนตอบสนอง 90 วัน (Thailand Covid-19 Response) ที่มูลนิธิศุภนิมิตฯ จัดทำขึ้นให้แก่เด็ก ครอบครัว และชุมชนยากไร้ รวมถึงแรงงานข้ามชาติ ในพื้นที่การดำเนินงานของมูลนิธิศุภนิมิตฯในช่วงการแพร่ระบาดของเชื้อไวรัสโควิด-19 ได้อย่างปลอดภัยซึ่ง ใบเตยเล่าว่า หลังจากที่เราทำ Life Saver ซึ่งเป็นสเปรย์แอลกอฮอล์ สำหรับฆ่าเชื้อโรคออกจำหน่าย ปรากฏว่าได้รับการตอบรับที่ค่อนข้างดี ก็เลยมีความคิดว่าอยากคืนกำไรให้กับสังคมบ้าง ซึ่งก่อนหน้านี้ใบเตยก็ได้บริจาคทั้งในรูปแบบของเงินสดและสิ่งของไปบ้างแล้ว แล้วก็มาเห็นข่าวประชาสัมพันธ์ของมูลนิธิศุภนิมิตฯที่เปิดรับบริจาคอุปกรณ์ต่างๆ สำหรับเด็กยากไร้เพื่อใช้ในการป้องกันไวรัสโควิด-19 ก็เลยติดต่อไปที่มูลนิธิศุภนิมิตฯขณะเดียวกันเราเห็นว่า มูลนิธิศุภนิมิตฯมีเด็กในโครงการอุปการะเด็ก ที่ต้องดูแลอยู่ 60000 กว่าคน ดังนั้นเรื่องเสื้อผ้าหรือของใช้ต่างๆก็น่าจะเป็นสิ่งจำเป็นสำหรับพวกเขา ก็เลยรวบรวมของใช้ทั้งของตัวเอง คนในครอบครัว รวมถึงของเพื่อนๆนักแสดงช่อง 8 มาร่วมบริจาค ซึ่งใบเตยและครอบครัวรู้สึกเป็นเกียรติที่เป็นส่วนหนึ่งในการสนับสนุนการดำเนินงานของมูลนิธิศุภนิมิตฯ เพื่อช่วยเด็กๆ โดยเฉพาะเด็กยากไร้ได้ปลอดภัยจากไวรัสโควิด-19.
ช่วงนี้ ท้อง สุธีวัน ทวีสิน หรือ ใบเตย อาร์สยาม ขอเดินหน้าเป็นคุณแม่ใจดี๊ดี ร่วมกับ แคทตี้-รัสรินทร์ ธนะชัยวัฒนะโภคิน
ใบเตย อาร์สยาม,ใบเตย อาร์สยาม ท้อง,รัสรินทร์ ธนะชัยวัฒนะโภคิน,ฟ้าใส อรจิรา,ณฉัตร วัลเณซ่า,มูลนิธิศุภนิมิตแห่งประเทศไทย,ข่าววันนี้,นักร้อง